Communitas » Wêreldbeker Sokker 2010
TuisbladDienste-CommunitasForumsWêreldbeker Sokker 2010
It does not matter that we did not qualify
God gebruik enige persoon
Written by webmeester on June 23, 2010 . Posted in Wêreldbeker Sokker 2010
Nog ‘n storie van hoop kom van Vryheid.
Een van die gemeentes het tans nie ‘n predikant nie. Van die gemeentelede het besluit dat hulle sal moet uitreik.
Hulle gebruik die momentum van die wêreldbeker en TUG se hulpbronne om in die groter gemeenskap te werk. Sokker word gespeel en die living ball word gebruik om die evangelieboodskap te verduidelik. Saam hiermee, is daar ook ‘n week van gebed.
God gebruik enige persoon wat bereid is om uit te gaan, te bid en te getuig. Ons sien leiers, kleur, taal en denominasie. Hy sien ons harte.
Alles het met ‘n bal begin
Written by webmeester on June 22, 2010 . Posted in Wêreldbeker Sokker 2010
‘n Kerk in Vanderbijlpark (wat deel is van TUG) het ‘n 2 weke “Kidsgames” program wat wyd geadverteer is in die omgewing. Ongeveer 80 kinders woon hierdie program by.
Talle kinders het al hulle harte vir Jesus gegee en wonderlike verhoudings is met die vrywilligers gebou. Van die vrywilligers kom so ver as Texas en Brasilië. Hulle geesdrif en liefde vir kinders en God, is aansteeklik vir ons Suid-Afrikaners.
So werk ons saam met gelowiges uit ander lande om EEN boodskap te verkondig.
En dit het alles by ‘n bal begin!
Afrika het Vredemakers!
Written by Quintus Heine on June 22, 2010 . Posted in Wêreldbeker Sokker 2010
Daar was een insident wat my veral bygebly het. Reg voor ons het 3 persone gesit. ‘n ondersteuner van Engeland, ‘n Xhosa sprekende Kapenaar en ‘n Algerier. Met die verloop van die aand het die Engelsman en Algerier, wat aanvanklik goed oor die weg gekom het, se gemoedere vir mekaar begin ontvlam! Wie was die vredemaker? – Die Xhosasprekende Suid Afrikaner! Ja dit is nog altyd my ervaring van Suid-Afrikaners- ons is vredemakers! Dit is een rede waarom ons, met al ons verskille steeds kan saamleef. Daar is altyd genoeg vredemakers onder ons! Mag die positiewe gesindheid en die welwillendheid van Suid-Afrika se, mense, die Here se seen dra!